Liskeard and Caradon Railway

Liskeard and Caradon Railway oli vuonna 1846 avattu kaivosrata Cornwallissa. Sitä pitkin kuljetettiin kupari- ja tinamalmia sekä graniittia Caradon Hillin kaivoksilta ja louhoksilta Moorswateriin. Sieltä kaivannaiset kuljetettiin Looen satamaan, aluksi pitkin Liskeard and Looe Union Canal -kanavaa ja myöhemmin rautateitse Liskeard and Looe Railwayta. Rautatie oli hevoskäyttöinen vuoteen 1862 asti.

Rautatie oli menestyksekäs kaivostoiminnan kukoistaessa, mutta se oli täysin riippuvainen kaivosliikenteestä. Niinpä kaivosten vähentäessä toimintaansa rautatie ajautui vaikeuksiin. Great Western Railway osti sen vuonna 1909, mutta jo vuonna 1916 se suljettiin ja raiteet purettiin, jotta saatiin materiaalia ensimmäistä maailmansotaa varten.

Lähteet

Aiheesta muualla 

Yhdistyneen kuningaskunnan lakkautetut rataosuudet
Teollisuusjunat ja -radat
Cornwallin liikenne